ખેડબ્રહ્મા, 12 સપ્ટેમ્બર : દેશના પ્રથમ વાઇફાઇ સજ્જ ગામ તૈયાર કરવાનો ગર્વ ગુજરાતને મળ્યા બાદ દેશના પ્રથમ વાઇફાઇ સજ્જ આદિવાસી તાલુકા હોવાનું ગર્વ પણ ગુજરાતના સાબરકાંઠા જિલ્લામાં આવેલા ખેડબ્રહ્મા તાલુકાને મળ્યું છે. આજે ગુજરાતના મુખ્યમંત્રી આનંદીબેન પટેલે 'ડિજિટલ સેતુ' નામની લોકઉપયોગી યોજનું ઉદઘાટન અને લોકાર્પણ કર્યું હતું. 'ડિજિટલ સેતુ'ની મદદથી હવે ખેડબ્રહ્મા તાલુકો દેશનો સૌપ્રથમ 100 ટકા વાઇફાઇ કનેક્ટિવિટી ધરાવતો આદિવાસી તાલુકો બન્યો છે.